Penerbangan 8501 Indonesia AirAsia

Penerbangan 8501 Indonesia AirAsia (QZ8501/AWQ8501) ialah penerbangan Airbus A320-216 Indonesia AirAsia yang hilang dalam perjalanan ke Singapura dari Surabaya, Indonesia pada 28 Disember 2014 dengan 155 penumpang dan 7 krew di dalamnya. Indonesia AirAsia ialah sebuah anggota gabungan syarikat penerbangan tambang murah Malaysia, AirAsia.

Kehilangan

Penerbangan ini berlepas dari Lapangan Terbang Antarabangsa Juanda, Surabaya, pada 05:35 pagi Waktu Indonesia Barat (WIB, UTC+7), dan telah dijadualkan mendarat di Lapangan Terbang Changi Singapura pada 08:30 Waktu Piawai Singapura (SST, UTC+8). Kapal terbang ini berada di bawah kawalan trafik udara Indonesia ketika ia meminta kebenaran untuk memesong dari laluan penerbangan asal disebabkan keadaan cuaca yang tidak baik. Juruterbang meminta untuk terbang lebih tinggi pada altitud 38,000 kaki (11,600 m) untuk mengelak awan tebal, namun ketinggian akhir yang dinyatakan oleh transponder dan dikumpul oleh Flightradar24 ialah 32,000 kaki (9,750 m). Kapal terbang ini terputus hubungan dengan kawalan trafik udara pada 06:17 WIB ketika melalui di atas Laut Jawa di antara Kalimantan (Borneo) dan Jawa, sedang ia masih berada di bawah kawalan trafik udara Indonesia pada altitud dan kelajuan penerbangan normal. Analisis meteorologi menunjukkan bahawa pesawat tersebut sedang merentasi awan ribut beberapa minit sebelum kehilangannya.

Tiada isyarat kecemasan dihantar daripada pesawat yang hilang tersebut, menurut Jabatan Pengangkutan Indonesia.

Garis masa kehilangan pesawat
+ Masa berlalu (JJ:MM)  Masa  Kejadian UTC WIBUTC+7 SSTUTC+8 00:00 27 Disember 28 Disember Pesawat berlepas dari Lapangan Terbang Antarabangsa Juanda 22:35 05:35 06:35 00:42 23:17 06:17 07:17 Hilang daripada radar kawalan trafik udara Indonesia 00:49 23:24 06:24 07:24 Hubungan radio dengan kawalan trafik udara terputus 01:55 28 Disember 07:30 08:30 Pesawat terlepas pendaratan yang dijadualkan di Lapangan Terbang Changi Singapura (WSSS) 00:30

Pesawat
Pesawat ini ialah pesawat Airbus A320-216Pesawat ini ialah pesawat model Airbus A320-200; angka 16 menyatakan ia dilengkapi dengan enjin CFM International CFM56-5B6. dengan nombor siri 3648, dan didaftarkan sebagai PK-AXC. Ia pertama kali terbang pada 25 September 2008, dan dihantar sebagai pesawat baru ke AirAsia pada 15 Oktober 2008. Pesawat ini telah mengumpul kira-kira 23,000 jam penerbangan dalam kira-kira 13,600 penerbangan. Ia telah melalui penyelenggaran terjadualnya yang terkini pada 16 November 2014. Pesawat ini digerakkan oleh dua enjin CFM International CFM56-5B6 dan diatur untuk menampung 180 penumpang.

Penumpang dan anak kapal
+Penumpang atas pesawat mengikut kerakyatanNegaraBil.155311 1 1 Jumlah162
AirAsia telah mengeluarkan senarai kerakyatan 162 penumpang dan anak kapal yang termasuk 144 orang dewasa, 17 kanak-kanak dan seorang bayi. Anak kapal di kabin terdiri daripada empat pramugari. Tambahan lagi, AirAsia mempunyai seorang jurutera penerbangan sebagai sebahagian daripada anak kapal.

Juruterbang yang mengendali penerbangan ini adalah:
 Kapten Iriyanto, yang mempunyai 20,537 jam penerbangan, 6,100 daripadanya adalah bersama Indonesia AirAsia di dalam Airbus A320.
 Pegawai pertama Rémi Emmanuel Plesel, yang memiliki 2,275 jam penerbangan bersama Indonesia AirAsia.

Nota

Rujukan

Kategori:Kemalangan dan peristiwa penerbangan di Indonesia